**УПУТСТВО ЗА ПОДНОСИОЦЕ ПРИЈАВЕ**

|  |  |  |
| --- | --- | --- |
| **ТРАНСФЕР ЗА ФИНАНСИРАЊЕ ОБРАЗОВАЊА**  **Стални јавни позив за подршку такмичењима и такмичарским манифестацијама у области одгоја и образовања из Буџета Федерације Босне и Херцеговине у 2025. години** | | |
| 1. | Општи циљ у области која је предмет финансирања: | Унапређење образовног система у Федерацији БиХ |
| 2. | Посебни циљ програма који се реализује путем Сталног јавног позива: | Подршка такмичењима, такмичарским манифестацијама и смотрама знања у области одгоја и образовања и учешћу ученика на истим с циљем развоја, афирмације и промоције одгојно-образовне дјелатности. |
| 3. | Укупна вриједност програма и највиши финансијски износ који може бити додијељен за поједини пројекат | Укупна вриједност програма: 70.000,00 КМ.  Највиши износ по пројекту: 10.000,00 КМ |
| 4. | Потенцијални подносиоци пријава (подносиоци пријава који могу бити корисници средстава у оквиру програма који се реализује путем Сталног јавног позива) | Предшколске установе, основне и средње школе, педагошки заводи (или друге установе регистроване за ову дјелатност), стручне невладине организације које организују такмичења за неки од предмета из наставног плана и програма основних или средњих школа. |
| 5. | Прихватљиве активности за провођење пројеката у оквиру програма Сталног јавног позива | У тексту Сталног јавног позива су наведени критерији, а испод критерија и врста пројеката или активности за коју је програм намијењен. |
| 6. | Неприхватљиви трошкови који се не могу финансирати додијељеним средствима | Плате и накнаде трошкова запосленика. |
| 7. | Правила видљивости (промоција програма, пројеката и резултата) која се требају поштовати у провођењу програма или пројекта | У реализацији свих пројектних активности, а посебно активности које се односе на презентовање и промоцију резултата пројекта, обавезно назначити да је Федерално министарство образовања и науке финансирало/суфинансирало пројекат. |
| 8. | Захтјев за финансирање/суфинансирање пројекта – образац Захтјева | Захтјев за финансирање/суфинансирање пројекта треба у потпуности попунити на обрасцу Захтјева. У обрасцу Захтјева са x означити документацију која се прилаже уз образац Захтјева. Захтјев треба обавезно потписати овлаштена особа за заступање, те овјерити исти печатом подносиоца захтјева (установе, удружење или др. организације која је подносилац захтјева). Ставити датум подношења пријаве на одговарајуће мјесто у обрасцу Захтјева. |
| 9. | Прилози уз образац Захтјева | Уз попуњени образац Захтјева неопходно је доставити сљедеће прилоге:   * Детаљан опис пројекта за који се тражи (су)финансирање; * Детаљно разрађен финансијски план пројекта (буџет); * Документацију која је наведена као обавезна у обрасцу Захтјева;   Другу додатну документација којом подносилац захтјева доказује да испуњава прописане опште услове и критерије из Сталног јавног позива. |
| 10. | Начин подношења пријаве/захтјева на Стални јавни позив | ЗАХТЈЕВ СА КОМПЛЕТНОМ ДОКУМЕНТАЦИЈОМ ОБАВЕЗНО СЕ ПОДНОСИ У КОВЕРТИ У 1 ПРИМЈЕРКУ (ОРИГИНАЛ или ОВЈЕРЕНА КОПИЈА ОРИГИНАЛА) ПУТЕМ ПОШТЕ НА АДРЕСУ:    **ФЕДЕРАЛНО МИНИСТАРСТВО ОБРАЗОВАЊА И НАУКЕ**  **Др. Анте Старчевића бб (Хотел „Еро“)**  **88000 Мостар**  **Са напоменом: „За СТАЛНИ ЈАВНИ ПОЗИВ**  **за подршку такмичењима и такмичарским манифестацијама у области одгоја и образовања из Буџета Федерације Босне и Херцеговине у 2025. години – не отварати“**  ОБАВЕЗНО НА КОВЕРТИ НАВЕСТИ ПОДАТКЕ ПОШИЉАОЦА.  Напомена: Подносилац захтјева може се пријавити само једном и то са једним пројектом у току 2025. године на Стални јавни позив. |
| 11. | Пријаве које неће бити разматране: | * Неблаговремене пријаве; * Корисници средстава који према евиденцијама Министарства до датума аплицирања на овај стални јавни позив нису доставили Извјештај о намјенском утрошку средстава, односно нису оправдали средства додијељена у претходном периоду, а били су дужни то учинити, не испуњавају услове за додјелу средстава по овом сталном јавном позиву, те се њихове пријаве неће разматрати; * Пријаве поднесене од подносиоца пријава који не могу бити корисници средстава по овом сталном јавном позиву; * Пријаве за које се утврди да нису испуниле опште услове прописане Сталним јавним позивом; * Уколико подносилац пријаве/захтјева који се пријављује на Стални јавни позив од Министарства тражи износ већи од максимално дозвољеног по пројекту у оквиру програма који се реализује путем Сталног јавног позива; * Пријаве за које се у процесу селекције утврди формални недостатак или да су непотпуне, а за који није у тексту Сталног јавног позива и у овом упутству наведено да се може допуњавати |
| 12. | Опис поступка административне провјере (селекције) пријаве (услови које подносиоци пријаве требају задовољавати како би могли бити разматрани за додјелу буџетских средстава) | * Административном провјером се утврђује испуњавање општих услова и критерија Сталног јавног позива у смислу одговарајућих корисника средстава по програмима, да ли је пријава благовремена и потпуна, да ли је поднесена на одговарајућем обрасцу, да ли је достављена сва тражена документација у тексту Сталног јавног позива и обрасцу Захтјева и други услови наведени у тексту Сталног јавног позива, обрасцу Захтјева и овом Упутству. Дакле, у овој фази се провјерава испуњеност формално-правних услова за приступање сљедећој фази, која се односи на оцјењивање пројеката. * Уколико се приликом селекције утврди формални недостатак, за који је у тексту Сталног јавног позива и/или у овом упутству наведено да се може допуњавати/исправити, Министарство ће позвати апликанта да утврђени недостатак отклони у року од 5 дана путем објаве евиденције формално неисправних пријава на wеб страници Министарства.   Подносилац пријаве, који је обавијештен о могућности допуне пријаве (путем обавјештења на wеб страници Министарства), а не изврши допуну у остављеном року или изврши неодговарајућу допуну према оцјени Комисије за селекцију пријава, неће имати могућност накнадне допуне нити приговора, односно неће моћи даље учествовати у процедури додјеле средстава по Сталном јавном позиву.  **Напомена:**  **Допуна документације** може се омогућити само оном апликанту чија пријава је непотпуна због недостављања документа – доказа о чињеницама које се воде у евиденцијама или регистрима код других органа, а које су видљиве из попуњеног апликацијског обрасца:  - доказ о отвореном рачуну у пословној банци;  - увјерење о порезној регистрацији (ИД број);  - доказ да одговорно лице подносиоца пријаве није осуђивано за кривична дјела, осим за кривична дјела из области саобраћаја (увјерење МУП-а које не смије бити старије од шест мјесеци),  - Рјешење о регистрацији или извод из регистра из којег је видљива дјелатност за коју је подносилац захтјева регистрован.  Остала документација тражена Сталним јавним позивом (у потпуности и исправно попуњен образац Захтјева, детаљан опис пројекта за који се тражи (су)финансирање, детаљно разрађен финансијски план пројекта (буџет) и др.) не може се допуњавати.  Апликанти чије су пријаве формално неисправне, а којима није остављена могућност допуне, могу изјавити приговор у року од **5 дана** од дана објаве евиденције формално неисправних пријава на wеб страници Министарства. |
| 13. | Опис поступка одабира пројеката који ће бити финансирани | Оцјену поднесених пријава на Стални јавни позив, које су испуниле формално правне услове (задовољили услове селекције пројеката) ће вршити Комисија Федералног министарства образовања и науке на основу критерија из прилога Сталног јавног позива. |
| 14. | Начин подношења приговора | Објава о роковима и начину подношења приговора на резултате Сталног јавног позива ће бити објављена на wеб страници Министарства уз резултате о додјели средстава путем Сталног јавног позива. |
| 15. | Опис поступка уговарања одабраних програма и пројеката | Са корисницима средстава, федерална министрица образовања и науке ће потписати посебне уговоре о реализацији додијељених средстава, којим ће се регулисати начин и рокови утрошка средстава и извјештавање. |
| 16. | Опис поступка праћења провођења програма или пројеката | У складу са уговором о реализацији пројекта, корисник је обавезан доставити извјештај са доказима о намјенском утрошку додијељених средстава. Уколико корисник средстава у року утврђеном у уговору не достави Извјештај о намјенском утрошку додијељених средстава или средства утроши ненамјенски, Министарство ће подузети одговарајуће мјере у складу са одредбама закљученог уговора и у складу са законом. |
| 17. | Оквирни рок за окончање свих поступака обухваћених Сталним јавним позивом | Децембар 2025. године |
| 18. | Датум објаве Сталног јавног позива: | 15.05.2025. године |
| 19. | Начин комуникације са даваоцем буџетских средстава током трајања Сталног јавног позива | Начин комуникације са даваоцем буџетских средстава током трајања Сталног јавног позива:  Контакт број телефона у Сектору за интегрално образовање и развој је 036/355-715.  Информације се могу добити радним данима од 8.00 до 16.00 сати. |